./data/phi0474/phi013/phi0474.phi013.perseus-lat2.xml
Gaium Sulpicium praetorem, fortem virum, misi qui ex aedibus Cethegi							si quid telorum esset efferret; ex quibus ille maximum sicarum numerum							et gladiorum extulit  					introduxi Volturcium sine Gallis; fidem publicam iussu senatus dedi; hortatus sum ut ea quae sciret sine							timore indicaret  tum ille dixit, cum vix se ex magno timore							recreasset, a P Publio Lentulo se habere ad Catilinam mandata et litteras ut servorum							praesidio uteretur, ut ad urbem quam primum cum exercitu accederet; id							autem eo consilio ut, cum urbem ex omnibus partibus quem ad modum								descriptum distributumque erat incendissent caedemque infinitam civium							fecissent, praesto esset ille qui et fugientis exciperet et se cum his							urbanis ducibus coniungeret